**Iarna cu tine**

*Ioan Popa*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mă simt o iarnă-n toamna vieții,

Mă ning in mine ca o povară,

Dar tu mă smulgi din gheara gheții!

Câmpuri de idealuri, mintea-mi ară.

Ca o lumânare viscolită

Fumuri se-nalță din hornuri,

Îndreptându-se ca păsările-n stoluri

Spre o destinație insolită.

Copacii, însă, trosnind de ger,

Înțepeniți de a iernii asprime

Și după o injustă desfrunzime,

Revolați, amnistia își cer!

Trei vrăbii sub streașină zgribulesc,

Una e un pic mai distanțată,

Cele două sigur se iubesc,

Cealaltă de singurătate-i condamnată!

Câmpuri pudrate de albul pur,

Sclipesc mângâiate de soare.

Motanul, in casă, cu al său nur

Ne toarce in visuri călătoare...

Cu gândul zbor, ca fumul călător

Văd, peste vârfurile de copaci

Cercuri largi de berze-n zbor

Și holde verzi cu flori de maci...

Dar toate astea le simt reci

Fără tine...

Gândurile mă-nfioară!

Pun de-un ceai că e mai bine!

Deci...

Cu tine și iarna-mi pare primăvară!